google/wiki40b huggingface dataset:
Liangping

Liangping (kinesisk: 梁平县; pinyin: Liángpíng Xiàn) er et fylke i den subprovinsielle by Chongqing i Folkerepublikken Kina.
I 1999 var befolkningen på 876 139 innbyggere, og 880 000 i 2004.

Samferdsel

Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.
Party EP

Andre utgivelser

Temple of Lust ble utgitt på studioalbumet Coming Down Hard. Den kom her i en annen versjon.
A Merry Jingle ble utgitt som 7"-singel i 1987. Versjonen på Party EP er en remix av denne utgivelsen.
Shake a Little Finger ble senere utgitt som bonusspor, på gjenutgivelsen av CD-en Boogie Till You Puke.
Gimme Just A Second ble spilt live på Danmark radio i mars 1990. Den ble kun utgitt på denne plata, men ble senere utgitt som bonusspor på re-utgivelsen av CD-en Coming Down Hard.
Sentralamerikanske og karibiske leker 1998

Sentralamerikanske og karibiske leker 1998. Lekene i 1998 var de attende sentralamerikanske og karibiske leker, de ble arrangert i Maracaibo i Venezuela i perioden 8. til 22. august 1998. Det var andre gangen som lekene ble arrangert på Venezuela, første gangen var i 1959. Det var 4115 utøvere, herav 1347 kvinner fra trettien nasjoner som deltok i trettito sporter. Cuba ble beste nasjon med 191 gullmedaljer foran Mexico med sekti.
MS «Africa Mercy»

Historie

Skipet ble bygget som togfergen MS «Dronning Ingrid» i 1980 i Helsingør i Danmark. I 1999 ble det kjøpt av Mercy Ships ved hjelp av en donasjon fra Balcraig Foundation. I april 200 ble skipet ble omdøpt til Africa Mercy, og en større ombygging startet. I mars 2007 ble ombyggingen sluttført ved A & P Shipyard i England. Prosjektet er omtalt som det største av sitt slag noensinne i Storbritannia.

Fride på skipet

Våren 2010 gikk fjernsynsserien Fride på skipet på NRK Super. Serien handler om den åtte år gamle norske jenta Fride Tvedt som drar på tokt med nødhjelpskipet Africa Mercy sammen med faren som er tannlege og moren som er sykepleier. Hun har ytterligere to søsken som også er med på skipet. Serien ble produsert av det kristne produksjonsselskapet TV Inter og ble et populært innslag i Barne-TV.
Skipet var også med i de to første episodene av det svenske matprogrammet Landgång i 2014.
Ørehakk

Ørehakk er innbuktinger eller hakk langs bakkanten av skalletaket, en bak hver øyeåpning. Slike innbuktinger finnes hos panserpadder og noen av fiskene de stammer fra, men ikke hos krypdyr. Ørehakkene er en av de trekkene skiller de to klassene fra hverandre. De varierer fra enkle halvsirkelformede innbuktinger til å være trukket lengre inn på skalletaket med bare en smal slisse ut til kanten.
Ørehakkene ligger i samme område som det indre øret, og blir ofte tolket som en del av et hørselsorgan eller som forbundet med det. Noen ganger blir ørehakket med en trommehinne tilsvarende den som finnes hos moderne springpadder. Sprinpaddene er de eneste amfibiene som har en trommehinne, og de har sannsynligvis utviklet evne til å fange opp luftbåren lyd uavhengig av andre firbeinte virveldyr. Analyser av columella (stigbøylen hos amfibier og krypdyr) hos panserpadder viser at de var for store og tunge til å kunne overføre vibrasjoner med lav energi, slik at disse dyrene i praksis var døve for luftbåren lyd. Åpningen ved ørehakket har trolig vårt åpen inn til svelget og fungert som sprøytehull, i alle fall hos de tidligste gruppene, slik at hørsel har utviklet seg separat hos frosker og trolig hos pattedyrliknende krypdyr og sauropsider (nålevende krypdyr og fugler).
Ignazio Visco

Utdanning og yrkeserfaring

Visco er utdannet innen samfunnsøkonomi ved La Sapienza-universitetet i Roma, der han gikk ut med Laud (Summa cum laude) i 1971. Han studerte videre ved University of Pennsylvania, der han tok en Master of Arts-grad i 1974, og en doktorgrad(Ph.D) i 1981. 
Han begynte sin karriere ved sentralbanken i 1972, mens han studerte. I 1974 ble han ansatt i avdelingen for økonomisk forskning, der han drev med både empirisk og teoretisk forskning innen bl.a. makroøkonomi, økonometri og økonomisk modellering. Han tok over som leder for forskningsavdelingen i 1990. I denne rollen representerte han også sentralbanken i ulike internasjonale fora, som Den internasjonale oppgjørsbanken, OECD og EU. Han deltok også i beslutninger rundt Italias penge- og valutapolitikk. 
Fra 1997 til 2002 jobbet han for OECD, som sjeføkonom og leder for deres samfunnsøkonomiske avdeling (Economics Department). Han returnerte til sentralbanken i mars 2004, som leder for forskningsavdelingen, og i januar 2007 ble han utnevnt til visesentralbanksjef. Den 24. oktober 2011 ble han utnevnt til sentralbanksjef, og overtok denne stillingen 1. november 2011. Han overtok da etter Mario Draghi. 
Ved siden av dette har han undervist i økonometri og økonomisk politikk ved Universitetet i Roma. Han har skrevet flere artikler og bøker, se oversikt nedenfor. 
Han er gift og har tre barn.
Hilde Marie Kjersem

Karriere

Kjersem turnerte som 14-åring med Rikskonsertene. Som 16-åring spilte hun i rocke- og rap-bandet San Jose. Hun studerte jazz ved Norges musikkhøgskole fra 2000 til 2003. Her hadde hun den norske gitaristen Jon Eberson som mentor, som førte til et musikalsk samarbeid og resulterte i tre utgitte album fra 2005 . 
Kjersem satte også sammen bandet Tub Quartet med musikere som Andreas Hessen Schei på piano, Pål Hausken på trommer og Magne Vestrum på bass. De ga ut albumet Red Shoes Diary (2004) med egne komposisjoner. I Tub Duo reiste hun i 2006 på tur sammen med Schei til Nepal og Jazzmandu i Katmandu finansiert av Rikskonsertene. I 2010 avsluttet hun samarbeidet med Rune Grammofon og gikk til sitt eget Brødr. Recordings og eget lydstudio Wazzup Records. 
Hun opptrådte tidligere under sitt eget navn, og ga ut albumene A Killer For That Ache i 2008, Let's Let Go i 2011 og If We Make It To The Future i 2013 som Hilde Marie Kjersem før hun byttet navn til Marie Munroe . For Let's Let Go ble hun nominert til Spellemannprisen 2011 i klassene kvinnelig artist og komponist. I 2013 vant hun Gammleng-prisen i kategorien åpen klasse . I 2014 etter vant hun Edvard-prisen i klassen årets utfordrer for albumet If We Make It To The Future . Senere har hun gitt ut singlene Like a Drumbeat (2014), A Million Things 2015 og Can't Go Back (2015) i tillegg til abumet Under My Skin (2016) under artistnavnet Marie Munroe. Hun fikk Kardemommestipendiet i 2018 for å lage «et nytt konseptalbum i 2019, som bygger videre på komposisjonsteknikk som i stor grad er basert på bruk av sangstemmer».
Sørjerfjorden

Sørjerfjorden er en fjord i Roan og Osen kommune i Trøndelag. Fjorden har innløp ved Jarnholmen i nord og strekker seg 4 kilometer sørøstover til Ormneset i bunnen av fjorden.
Like sør for Jarnholman strekker Nisneset ut i fjorden fra øst og på sørsiden av fjorden ligger grenda Sørjer som har gitt navn til fjorden. Bortsett fra dette er det få bosetninger ved fjorden. Fjellet Hesten på 363 meter over havet ligger på østsiden av fjorden. 
Fylkesvei 715 går langs østsiden av fjorden.
Svenska Akademiens översättarpris

Svenska Akademiens översättarpris er en svensk pris, innstiftet i 1953 av Svenska Akademien, som har som hensikt å belønne fremragende oversettelser til svensk, hovedsakelig innen skjønnlitteraturen, men også innen de humanistiske vitenskapene. Prisen er på 60 000 SEK.
Vatnorm Dagsson

Vatnorm Dagsson, eller Orm Dagsson, var en lendmann i borgerkrigstiden i Norge. Han var sønn av den grenlandske høvdingen Dag Eilivsson på Bratsberg og bror av den kjente lendmannen Gregorius Dagsson.
Vatnorm omtales både i Snorres Haraldssønnenes saga, i Fagerskinna og i Morkinskinna som leder for kong Inge Krokryggs lendmenn i Tønsberg. Da danske kong Erik Emune kom til Viken i 1137, forteller sagaskriverne at han prøvde å legge til i Tønsberg, uten å lykkes, fordi Vatnorm og flere av kong Inges lendmenn forsvarte byen. Litt senere omtales Vatnorm igjen, da han skulle forsvare Viken mot tronpretendenten Sigurd Slembe. Ved Portør greide Sigurd å ta skipet Vatnorm hadde styringen over. Både Snorre og forfatteren av Morkinskinna gjengir et kvad om denne hendelsen:
Vel verget seg ikke
Vatnorm i Portør.
Kanskje ble Vatnorm drept i dette slaget, for vi hører ikke mer om ham i sagaene. Broren Gregorius ble kort tid etter lendmann for kong Inge.
Mario Enrique Ríos Montt

Bakgrunn

Mario Enrique Ríos Montt var en av tolv barn til godseieren Hermógenes Ríos Castillo (1896–1954) og hans hustru Consuelo Montt. En av hans brødre var den tidligere diktator Efraín Ríos Montt (1926-2018).
Biografer om familien Rios Montt forteller at Mario Enrique var annerledes enn storebroren José Efraín, ved at Efraín likte kart og militærparader; mens Mario hver morgen gikk til messe og bad etter skoletid sammen med prestene.

Prest

Han trådte inn i lasaristordenen (også kalt vincentinerne eller paulistene) og ble presteviet den 12. juli 1959. Pater Rios Montt ble tiltrukket til en venstrorientert frigjøringsteologi. Han engasjerte seg ved støtte til katolske kirkefolks kritikk av regjeringen, mot undertrykkelse, for en aktiv sosialpolitikk og kamp mot fattigdommen.

Biskop

Pave Paul VI utnevnte ham den 13. juli 1974 til prelat av terrorialprelaturet Escuintla og titularbiskop av Tiguala. Han ble bispeviet av den apostoliske nuntius i Guatemala, erkebiskop Emanuele Gerada, den 27. september samme år; medkonsekrerende biskoper var biskopen av San Miguel i El Salvador, José Eduardo Alvarez Ramírez CM, og Victor Hugo Martínez Contreras, hjelpebiskop i Huehuetenango.
Hans storebror Efraín forlot derimot katolisismen og ble predikant i en konservativ pinsekirke som stod i krass opposisjon til den katolske kirkes sosiale engasjement. Den 23. mars 1982 kom storebroren til makt ved et kupp og ledet en militærjunta, og ble Guatemalas president. Dett ytterliggående regimet igangsatte en voldsom borgerkrig. Ledersjiktet for styret var preget av en  fanatisk evangelikal retning innen protestantismen og hadde stor mistro mot den katolske kirke og til katolikker.
Biskop Mario Rios Montt tok offentlig til orde mot brorens undertrykkende tiltak. På storebrorens råd forlot han landet midlertidig og dro til Italia. Regimet stod for en forfølgelse av katolske prester i de områder der overgrepene var på det sterkeste under storebrors tid som militærdiktator. Etter at Efraín mistet makten i 1984, kom lillebror tilbake.
Den 3. mars 1984 trådte Mario Enrique Ríos Montt tilbake fra embedet som prelat av Escuintla.
Etter mordet på biskop Juan José Gerardi Conedera den 26. april 1998 ble Mario Enrique Ríos Montt utnevnt til hjelpbiskop av erkebispedømmet Guatemala, og overok ebiskop Gerardis oppgaver i Oficina de Derechos Humanos del Arzobispado de Guatemala (erkebispedømmet Guatemalas menneskerettighetskontor). Mario Rios Montt kritiserte det tidligere militærregime for brutalitet og de senere sivile regimer for korrupsjon.
Den 2. oktober 2010 innvilget pave Benedikt XVI hans aldersbetingede avskjedssøknad. Fra 26. juli 2011 til 9. februar 2013 var han likevel under dets sedisvakans apostolisk administrator for det apostoliske vikariat Izabal.
Selv om Mario Enrique Rios Montt var motstander av Jose Efraín Rios Montt i sosio-politisk sammenheng, kunne brødrene møtes under familiesammenkomster og kommunisere vennlig, men de prøve å unngå å komme inn på politikk.
Republikkflukt

«Republikkflukt» (ty. Republikflucht) var betegnelsen som ble brukt av kommunistregimet i DDR om illegalt å forlate kommuniststaten til fordel for Vest-Tyskland eller andre vestlige land. Republikkflukt var en juridisk term nedfelt i østtysk lov, som fastslo at republikkflukt eller forsøk på dette var straffbart; det samme var planlegging av slik flukt (selv om denne ikke ble satt ut i livet) og medvirkning til at andre kunne flykte.
Mellom 1945 og 1961 forlot trolig mellom 2,5 og 3 millioner mennesker den sovjetiske okkupasjonssonen, SBZ, fra 1949 kalt DDR. Disse utgjorde rundt en sjettedel av alle innbyggerne i området, og bestod særlig av utdannede og yngre mennesker. Etter byggingen av Berlinmuren i begynnelsen av 1960-årene ble «republikkflukt» forbundet med stor fare.
Forsøk på å flykte fra DDR ble strengt straffet, og mange ble drept i forsøket. Til sammen ble 75 000 personer som mislyktes i å flykte fra DDR satt i fengsel.
I et propagandahefte utgitt av Sozialistische Einheitspartei Deutschlands (SED) i 1955, beregnet på partiets «agitatorer», ble det understreket at «republikkflukt» var en svært alvorlig forbrytelse. Der het det bl.a. at «arbeidere i hele Tyskland vil kreve at de som forlater Den tyske demokratiske republikk, en bastion i kampen for fred, for å tjene det tyske folkets dødsfiender, imperialistene og militaristene [dvs. Vest-Tyskland/vestmaktene], blir straffet».
Cyclocephala pan

Utseende

Biller i slekten Cyclocephala er små til middelsstore, blanke, gjerne rødlige eller gulaktige hornbiller. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede.

Levevis

De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.

Utbredelse

Arten er utbredt i Costa Rica og Panama.
January (sang)

«January» er en britisk poprock-sang, skrevet av  David Paton. Den ble innspilt på single av det skotske bandet Pilot. Produsent var Alan Parsons.
Sangen handler ikke om måneden, men om ei jente som heter January.

Norsk versjon

Ove Thue har skrevet en norsk tekst. Den norske tittelen er «Januar».

Innspilling

Staccato utga sangen på LP-platen Staccato (Flower ABM 426) i 1975.

Listeplasseringer

«January» var den eneste britiske singlen til Pilot som havnet helt øverst på hitlistene. Ironisk nok havnet sangen på toppen av listen den 1. februar 1975. Den lå som nummer én i tre uker. Sangen lå også på den amerikanske listen, hvor den gjorde et mindre inntrykk på Billboard Hot 100 i begynnelsen av 1976. Den lå også som nummer én i Australia i åtte uker.
Berts dagbok

Handling

Bert går i 5. klassetrinnet (5 A), og liker en jente, Rebecka, i 5 B. Senere i boken liker han en annen jente, fiolinisten Nadja i 5 E i Jungbergska skolan.
Al-Mustansir (Bagdad)

Kalif

Abū Ǧaʿfar al-Manṣūr b. Muḥammad aẓ-Ẓāhir al-Mustanṣir bi-’llāh etterfulgte sin far, kalif az-Zahir (1225–1226).
Han grunnla i 1227 i Bagdad en madrasa, en teologisk høyskole (nå gjenopprettet som Al-Mustansiriyya-universitetet), som underviste i de fire sunnittiske rettsskoler (madhhab) - den shafiittiske, hanbalittiske, hanafittiske og den malikittiske. Dens bygning, som ligger ved floden Tigris' venstre bredd, skulle overleve den mongolske invasjon av Bagdad, og er blitt restaurert. 
Tidlig i sin periode var det Al-Mustansir som sendte ut al-Hasan ibn Muhammad as-Saghānī, en hadithlærd av den hanafittiske skole, til India.
Politisk var situasjonen i kalifatet til å begynne med særlig preget av khworezmernes trussel under sultan Jalal ad-Dins lederskap. Etter dennes død i 1231 var det så den mongolske invasjon i Iran som var den største trussel. Han forberedte seg så godt han kunne. Da den annen begteginideatabegen Gökböri døde uten arvinger i 1233 kunne byen Erbil overtas av abbasidene - denne byen var da nettopp blitt sterkt befestet av begteginidene.
Samtidig bestrebet al-Mustansir seg om å ha gode forbindelser til ayyubidene i Egypt og til rum-seldsjukkene i Anatolia, men det kom ikke i stand noen aktiv allianse med noen av dem mot mongolene. 
Etter at mongolene hadde erobret deler av det nordlige Irak, angrep de Bagdad i 1237. Dette angrepet klarte abbasidene imidlertid å avverge. Men i 1238 led al-Mustansirs hær et alvorlig nederlag mot mongolene. Men de trakk seg likevel tilbake inn i Iran - Bagdad var for sterkt befestet for at de da kunne fortsette videre. 
I al-Mustansirs senere regjeringsår var det fremfor alt styrkeoppbygningen av hæren og forsvarsverkene rundt Bagdad som hadde prioritet. 
Etter al-Mustansirs død den 5. desember 1242 ble al-Mustasim (1242–1258) den siste abbasidekalif i Bagdad.

Tusen og en natt

Kalif al-Mustansir blir i eventyrsamlingen Tusen og en natt.
The 50 Greatest Love Songs

The 50 Greatest Love Songs er et samlealbum med Elvis Presley, utgitt i 2001. Albumet inneholder 50 av hans beste kjærlighetslåter.
Fylkesvei 767

Historikk

Opprinnelig gikk Rv767 mellom Skomsvoll og Namsos sentrum. Da riksvei 769 mellom Namsos og Nærøy ble åpnet i 1980-årene ble strekningen mellom Lænn og sentrum overført til denne.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Bricoptis

Utseende

Små til middelsstore, blankt svarte gullbasser. Oversiden av dekkvingene er noe ruglete, pronotum er kraftig punktert. "Snuten" (clypeus) har en liten innskjæring i midten.

Levevis

Larvene lever gjerne i råtnende ved eller annet dødt, organisk materiale. Disse artene finnes på tørr, sandete grunn, de voksne er svært aktive og livlige biller.

Utbredelse

Slekten er utbredt på Madagaskar.
Kobbholmselva

Vannkraft

Vassdraget er regulert med Valvatn kraftverk (1 MW), som utnytter fallet mellom Store Valvatnet og Store Kobbholmsvatnet, og Kobbholm kraftverk (3,2 MW), som utnytter fallet videre fra Store Kobbholmsvatnet til Kobbholmfjorden. Fra Haukedalselva blir vannføringen fra et 54,2 km² stort nedbørfelt overført fra Trillingvatnet via en kort kanal og en tunnel til Tomasvatnet øverst i Kobbholmsvassdraget for å nyttes i kraftverkene her. Overføringen utgjør rundt halvparten av vannføringen i Kobbholm kraftverk.
Anhur

Krigsgud

Ettersom hans posisjon var en krigsgud var han beskytter av oldtidens egyptiske hær og en personifisering av de kongelige krigere. På festivaler for hans ære ble det spilt liksomkriger. I løpet av den romerske perioden ble keiser Tiberius avbildet på veggene i egyptiske templer med den karakteristiske fire-blomstrete kronen til Anhur.
Anthurs navn også kunne bety «Himmelbæreren» ved at Anhur hadde en forbindelse med solen, men var mer han var mer populær som krigsgud. På grunn av den delte hodekledningen ble Anhur senere identifisert som Shu, og ble således Anhur-Shu. Han er sønn av Ra, og bror av Bastet som identifisert som Shu. Ettersom Anhur var mer populær og betydelig gud, og ettersom Shu var mer et vesen og et konsept enn en gud ble Shu etter hvert absorbert fullstendig inn i Anhur.
I det nye rike økte Anhurs popularitet og han fikk også tittelen «Frelseren» og ble for folket den som lempet på menneskelige plager ved at krig var deres kilde til frihet og seier. Dette aspektet av krig og frelse, delt med Horus, bidro til at Anhur etter hvert ble identifisert med den langt større og mer betydningsfulle Horus. I løpet av den perioden hvor landet dominerte Nubia, døpte folket i kongedømmet Kusj (et oldtidsrike i nordlige Sudan) Horus-Anhur til Arensnuphis (også Arsnuphis eller Harensnuphis), tilsvarende Ari-hes-nefer på egyptisk, hvilket betydde noe tilsvarende som «Horus av det vakre hus». Følgelig da Osiris ble identifisert som et aspekt av Horus (og omvendt) ble Isis sett på som Arensnuphis’ hustru.
Antikkens grekerne likestilte Anhur med deres egen krigsgud Ares. I legenden hvor de olympiske gudene flykter fra uhyret Tyfon og tok dyreform i Egypt, er det sagt at Ares tok formen som en fisk.
Chiles fortjenstorden

Chiles fortjenstorden (spansk: Orden al Mérito de Chile) er en chilensk orden innstiftet i 1906. Den er landets fremste orden og rangerer foran Bernardo O'Higgins-ordenen. Ordenen tildeles utenlandske statsborgere.

Bakgrunn

Ordenen ble innstiftet 20. juni 1929 på grunnlag av fortjenstmedaljen innstiftet i 1906 og etter forbilde av fortjenstorden innstiftet av general Bernardo O'Higgins i 1817, avskaffet 1825.
Chiles fortjenstorden rangerer som nummer den fremste av Chiles ordener, foran Bernardo O'Higgins-ordenen. Chiles fortjenstorden tildeles utenlandske statsborgere. Landets president lederer ordensrådet, mens utenriksministeren er ordenskansler.

Insignier

Ordenstegnet består av en femtagget stjerne i hvit, rød eller blå emalje på gull. Midtmedaljongen bærer en kvinnefigur omgitt av et bånd med innskriften «REPUBLICA DE CHILE». Baksiden bærer innskriften «AL MERITO» i en laurbærkrans. Ordenstegnet er opphengt i båndet i et ledd bestående av en kondor.
Ordensstjernen består av en hvitemaljert femtagget stjerne med en midtmedaljong som bærer Chiles riksvåpen omgitt av et blått bånd med innskriften «ORDEN DEL MERITO» og «CHILE» innskrevet. Det hele er plassert på en laurbærkrans.
Ordenskjedet har tolv laurbærkranser som ledd. Sentralleddet består av en gullplate med Chiles riksvåpen i gull, med det sentrale våpenskjoldet i blå, rød og hvit emalje.
Ordensbåndet er blått, bortsett fra for storkors, som har blått bånd med smale røde kanter.

Tildeling

Chiles fortjenstorden er først og fremst en diplomatisk orden, som tildeles utlendinger for innsats for mellomstatlige forbindelser eller for fremme av Chile på ulike felter. Ordenen og utnevnelser til denne forvaltes av Chiles utenriksdepartement.
Suezbukten

Suezbukten (arabisk: خليج السويس, Khalyj as-Suways) er en bukt i nordlige del av Rødehavet som leder til Suezkanalen. Den ligger vest for Sinaihalvøya. Beliggende øst for Sinaihalvøya ligger den mindre bukten Akababukten.
Suezbukten ble formet innenfor en relativ ung, men nå ikke aktiv Suezbuktrift, et geologisk begrep for en avlang kløftformet forsenking som oppsto ved flere parallelle normalforkastinger som vender seg mot hverandre, og er datert tilbake til rundt 26 millioner år. Den strekker seg 300 km nord mot nordvest, ender i den egyptiske byen Suez og inngangen til Suezkanalen. Langs midtlinjen av bukten går grensen mellom Afrika og Asia.
Amara cursitans

Utbredelse

Amara cursitans finnes i nesten hele Europa, samt østover i Asia. Finnes i Norge

Utseende

Amara cursitans er i underkant av 10 mm lang. Brystskjoldets bakhjørner er tydelig avsatt, men uten å være markert utstikkende. Sidene og bakhjørnene er like brede som dekkvingenes skuldre, slik at billen får et ovalt utseende. Dekkvingene tredje rille-mellomrom (fra midtlinjen / sømmen) mangler helt børstepunkter, en fordypning med ett stivt oppstående hår.

Levevis

Amara cursitans tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Fluvial

Fluvial er et begrep brukt i geografi og geovitenskap for å henvise til prosessen forbundet med elver og bekker og de avleiringer og landformer som dannes av dem. Når bekker eller elver forbundet med isbreer, innlandsis eller iskapper, brukes begrepene brefluvial, glasifluvial eller fluviobre.
KV1

Layouten til gravstedet

KV1 er typisk for gravsteder fra denne perioden, ved at den er bygget i en rett linje. Etterfølgerne til Ramses III bygget gravsteder som fulgte dette mønsteret og var alle dekorert på samme måte. Den består av fire hoveddeler: inngangen, en korridor, gravkammeret som inneholdt sarkofagen, og et siste mindre rom ved innerst.
Ramses VII var i sitt syvende regjeringsår da han døde. Det er tegn på at rommet som endte opp til å blir gravkammeret ble utvidet fra sitt originale design som en korridor, og arbeidet i siderommet på enden av gravstedet ble stoppet.
Dekorasjonen I korridoren I gravkammeret inneholder illustrasjoner fra Portboken,  Grotteboken og Jordboken. Veggene i gravkammeret er dekorert med utdrag fra Jordboken. Når det gjelder stil og tema følger den tett sine forgjenger, Ramses VIs KV9, selv om taket i gravkammeret inneholder et dobbeltbilde av himmelgudinne Nut, i samme stil brukt i maleriene i gravstedene til faraoene i de tidligere dynastiene.
30. mai

Navnedag

Gard, Geir.